pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-“บิ๊กอู๋”ควง“เต็งส่วย”เปิดศูนย์แรกรับฯ จ.ระนอง นำเข้าแรงงานประมงตามเอ็มโอยู
วันจันทร์ที่ 24 กันยายน 2561
“บิ๊กอู๋”ควง“เต็งส่วย”เปิดศูนย์แรกรับฯ จ.ระนอง นําเข้าแรงงานประมงตามเอ็มโอยู
รมว.แรงงาน จับมือ “เต็งส่วย” รมว.แรงงานฯ เมียนมา เปิดศูนย์แรกรับเข้าทํางานและสิ้นสุดการจ้าง จ.ระนอง
รมว.แรงงาน จับมือ “เต็งส่วย” รมว.แรงงานฯ เมียนมา เปิดศูนย์แรกรับเข้าทํางานและสิ้นสุดการจ้าง จ.ระนอง เป็นศูนย์นําเข้าแรงงานประมงทะเลตามเอ็มโอยู ดําเนินการรูปแบบวันสต็อปเซอร์วิส ตรวจลงตราวีซ่า ลงทะเบียนประวัติ อบรมสิทธิสวัสดิการ และออกใบอนุญาตทํางาน แก้ไขปัญหาขาดแคลนแรงงานประมง
เมื่อวันที่ 23 กันยายน 2561 พลตํารวจเอก อดุลย์ แสงสิงแก้ว รัฐมนตรีว่าการกระทรวงแรงงาน เป็นประธานในพิธีเปิด“ศูนย์แรกรับเข้าทํางานและสิ้นสุดการจ้าง จ.ระนอง” ตั้งอยู่เลขที่ 89/227 หมู่ 1 ตําบลปากน้ํา อําเภอเมือง จังหวัดระนอง โดยมี นายเต็ง ส่วย รัฐมนตรีว่าการกระทรวงแรงงาน ตรวจคนเข้าเมือง และประชากร สาธารณรัฐแห่งสหภาพเมียนมา พร้อมด้วย นายจรินทร์ จักกะพาก ปลัดกระทรวงแรงงาน นายอนุรักษ์ ทศรัตน์ อธิบดีกรมการจัดหางาน และผู้บริหารระดับสูงกระทรวงแรงงาน เข้าร่วมในครั้งนี้ โดยรัฐมนตรีว่าการกระทรวงแรงงาน กล่าวว่า ประเทศไทยมีเป้าหมายที่จะให้แรงงานต่างด้าวเป็นแรงงานที่ถูกต้องตามกฎหมาย ได้รับความคุ้มครองภายใต้กฎหมายไทย มีสิทธิสวัสดิการรายได้ที่เหมาะสม เป็นธรรม ซึ่งในปีนี้ รัฐบาลได้ดําเนินการหลายเรื่อง เพื่อยกระดับคุณภาพชีวิตให้กับแรงงานต่างด้าว เช่น สแกนอัตลักษณ์ม่านตาแรงงานภาคประมงทะเล ต่อเนื่องกิจการประมงทะเล 171,128 คน พัฒนาระบบการทํางานของศูนย์ PIPO เพื่อป้องกันการทําประมงผิดกฎหมาย และคุ้มครองแรงงานในภาคประมงทะเล และต่อเนื่องกิจการประมงทะเล 30 ศูนย์ ใน 22 จังหวัดชายทะเล รวมถึงการแก้ไขกฎหมายเพื่อการคุ้มครองแรงงาน การรับรายงานตัวจัดทําประวัติแรงงานต่างด้าว 3 สัญชาติ (เมียนมา ลาว กัมพูชา) ให้สามารถอยู่ และทํางานได้อย่างถูกต้อง ดําเนินการในช่วงเดือน ก.พ. – มิ.ย. 61 ที่ผ่านมา มีแรงงานเข้ามาจัดทําประวัติ บัตรประจําตัวแรงงาน และได้รับอนุญาตทํางาน ประมาณ 1.2 ล้านคน ซึ่งทั้งหมดนี้ได้รับความร่วมมือจากประเทศต้นทางของแรงงานในการพิสูจน์สัญชาติที่มีประสิทธิภาพ
พล.ต.อ.อดุลย์ฯ กล่าวต่อว่า “ศูนย์แรกรับเข้าทํางานและสิ้นสุดการจ้าง”จ.ระนอง จะเป็นศูนย์ฯ รับแรงงานเมียนมาเข้าทํางานในภาคประมงทะเลเป็นการเฉพาะ สอดรับกับการหารือร่วมกันของไทยและเมียนมา ซึ่งจะส่งแรงงานเข้าทํางานทางเกาะสอง ของเมียนมา โดยจะเป็นประโยชน์ช่วยลดขั้นตอน เกิดประสิทธิภาพในการจัดส่ง และรับแรงงาน สะดวกในการติดต่อสื่อสารของนายจ้าง
ผู้ประกอบการ กับแรงงาน ในขั้นตอนต่างๆ โดยศูนย์ฯ จะทํางานในรูปแบบ ONE STOP SERVICE แรงงานเดินทางเข้ามาจะได้รับการตรวจลงตรา Visa ลงทะเบียนประวัติแรงงาน เข้ารับการอบรมตามแนวทางการทํางานในภาคประมงทะเลสิทธิสวัสดิการ และได้รับการอนุญาตทํางานจากกระทรวงแรงงาน ซึ่งทําให้มีความพร้อมที่จะไปขอรับใบอนุญาตทํางานในภาคประมงทะเล (Sea Book) จากกรมประมง ต่อไป นอกจากนี้ ยังมีการใช้ระบบ IT เข้ามาช่วยในการติดตามนัดหมาย การยืนยันจํานวนแรงงาน เที่ยวเรือในแต่ละวัน เกิดความสะดวก รวดเร็ว ไม่มีแรงงานตกค้าง นายจ้างสามารถมารับแรงงานได้ตรงตามเวลานัดหมาย
ความร่วมมือของไทยและเมียนมาในเรื่องการจัดหาแรงงานในภาคประมงทะเลในครั้งนี้จะช่วยขับเคลื่อนความเป็นอยู่ของแรงงานประมง ผู้ประกอบการไทย สิทธิสวัสดิการของแรงงานเมียนมา ซึ่งจะส่งผลดีต่อเศรษฐกิจโดยรวมของทั้ง 2 ประเทศและเป็นการกระชับความร่วมมือให้แน่นแฟ้นมากยิ่งขึ้น
--------------------------------------
กองเผยแพร่และประชาสัมพันธ์/
ชนินทร เพ็ชรทับ - ข่าว/
สมภพ ศีลบุตร - ภาพ/
24 กันยายน 2561
รัฐบาลไทย-ข่าวทำเนียบรัฐบาล-กระทรวงยุติธรรมเข้าร่วมประชุมการบังคับคดีโลก (The World Enforcement Conference) ณ นครเซี่ยงไฮ้ สาธารณรัฐประชาชนจีน
วันจันทร์ที่ 21 มกราคม 2562
กระทรวงยุติธรรมเข้าร่วมประชุมการบังคับคดีโลก (The World Enforcement Conference) ณ นครเซี่ยงไฮ้ สาธารณรัฐประชาชนจีน
กระทรวงยุติธรรมเข้าร่วมประชุมการบังคับคดีโลก (The World Enforcement Conference) ณ นครเซี่ยงไฮ้ สาธารณรัฐประชาชนจีน
เมื่อวันที่ ๒๐ มกราคม ๒๕๖๒ พลตํารวจเอก เรืองศักดิ์ จริตเอก ที่ปรึกษารัฐมนตรีว่าการกระทรวงยุติธรรม เป็นหัวหน้าคณะ ประกอบด้วยนางสาวรื่นวดี สุวรรณมงคล อธิบดีกรมบังคับคดี และนายภัทระ วัฒนชัย นิติกรชํานาญการ เข้าร่วมประชุมการบังคับคดีโลก (The World Enforcement Conference) ณ นครเซี่ยงไฮ้ สาธารณรัฐประชาชนจีน ระหว่างวันที่ ๒๐ - ๒๒ มกราคม ๒๕๖๒ ซึ่งจัดโดยศาลฎีกา สาธารณรัฐประชาชนจีน (The Supreme People’s Court of The People’s Republic of China) ศาลฎีกา สาธารณรัฐประชาชนจีน มอบหมายให้ Mr.Wang Tong ผู้พิพากษาอาวุโส ประธานศาลพาณิชย์นาวี นครเซี่ยงไฮ้ ต้อนรับพลตํารวจเอก เรืองศักดิ์ จริตเอก ที่ปรึกษารัฐมนตรีว่าการกระทรวงยุติธรรมและคณะ ณ สนามบินนานาชาติซ่างไห่ผู่ตง และร่วมหารือเกี่ยวกับกระบวนการยุติธรรมของทั้ง ๒ ประเทศ รวมทั้งภารกิจของกระทรวงยุติธรรมไทย
โดยในช่วงเย็นของวันที่ ๒๐ มกราคม ๒๕๖๒ คณะผู้แทนไทยได้มีโอกาสพบปะและหารือกับคณะกรรมการสภาเจ้าพนักงานบังคับคดีระหว่างประเทศ (UIHJ) ที่ นางสาวรื่นวดี สุวรรณมงคล อธิบดีกรมบังคับคดี เป็นกรรมการในคณะกรรมการของ UIHJ ด้วย
รัฐบาลไทย-ข่าวทำเนียบรัฐบาล-Egg Board เคาะแผนการนำเข้า ปี 62
วันพฤหัสบดีที่ 24 มกราคม 2562
Egg Board เคาะแผนการนําเข้า ปี 62
Egg Board เคาะแผนการนําเข้า ปี 62 ปู่ย่าพันธุ์ไก่ไข่ (GP) 3,800 ตัว และพ่อแม่พันธุ์ไก่ไข่ (PS) 460,000 ตัว
นายลักษณ์ วจนานวัช รัฐมนตรีช่วยว่าการกระทรวงเกษตรและสหกรณ์ เปิดเผยภายหลังการประชุมคณะกรรมการนโยบายพัฒนาไก่ไข่และผลิตภัณฑ์ (Egg Board) ณ กรมปศุสัตว์ ว่า ตามที่สํานักงานมาตรฐานสินค้าเกษตรและอาหารแห่งชาติ (มกอช.) ได้จัดทําร่างกฎกระทรวงกําหนดมาตรฐานสินค้าเกษตรสําหรับการปฏิบัติทางการเกษตรที่ดีสําหรับฟาร์มไก่ไข่ โดยผ่านกระบวนการรับฟังความเห็นจากผู้มีส่วนได้ส่วนเสียในประเทศและจากประเทศสมาชิก WTO และได้รับความเห็นชอบจากคณะกรรมการที่เกี่ยวข้องแล้วนั้น ที่ประชุมจึงได้มอบหมายให้ มกอช.ร่วมกับกรมปศุสัตว์ เตรียมความพร้อมเพื่อรองรับมาตรฐานฟาร์มไก่ไข่เป็นมาตรฐานบังคับ และสร้างการรับรู้เกี่ยวกับมาตรฐานบังคับให้เป็นไปในแนวทางเดียวกันและมีความชัดเจน เพื่อป้องกันไม่ให้เกิดการสับสนของเกษตรกรและผู้ปฏิบัติ โดยมาตรฐานดังกล่าวจะมีการควบคุมฟาร์มสําหรับฟาร์มรายย่อย ที่มีขนาดการเลี้ยง 1,000 ตัวขึ้นไป อีกทั้งยังมอบหมายให้กรมปศุสัตว์หาแนวทางในการปรับเกษตรกรผู้เลี้ยงไก่ไข่ที่เลี้ยงตั้งแต่ 1 - 999 ตัว ที่ มกอช. ไม่ได้บังคับให้ได้มาตรฐานอื่น ๆ ด้วย
นอกจากนี้ ยังได้มีการดูแลราคาไข่ไก่ให้มีเสถียรภาพ ซึ่งทุกภาคส่วนได้ให้ความร่วมมือเป็นอย่างดี โดยกระทรวงเกษตรฯ จะต้องสร้างความสมดุลระหว่างอุปสงค์และอุปทาน โดยตัวเลขที่จะสามารถรักษาเสถียรภาพได้คือจะต้องมีแม่ไก่ไข่ยืนกรงอยู่ที่ประมาณ 50 ล้านตัว ซึ่งจะมีการผลิตไข่ไก่ที่ประมาณ 80% หรือประมาณ 40 ล้านฟอง/วัน ปัจจุบันราคาไข่ไก่อยู่ที่ 2.50 - 2.60 บาท แล้วแต่พื้นที่ และมีแนวโน้มที่จะเพิ่มขึ้น อย่างไรก็ตาม เพื่อให้การรักษาเสถียรภาพไข่ไก่มีประสิทธิภาพ ที่ประชุมจึงได้มีมติเห็นชอบแผนการนําเข้าปู่ย่าพันธุ์ไก่ไข่ (GP) และพ่อแม่พันธุ์ไก่ไข่ (PS) ปี 2562 คือ 1) แผนการเลี้ยงปู่ย่าพันธุ์ไก่ไข่ (GP) ปี 2562 จํานวน 3,800 ตัว (เดิม 5,500 ตัว) และ 2) แผนการเลี้ยงแม่พันธุ์ไก่ไข่ (PS) ปี 2562 จํานวน 440,000 ตัว (เดิม 550,000 ตัว) และสํารองไว้ที่กรมปศุสัตว์อีก 20,000 ตัว โดยให้ผู้ประกอบการไปจัดทําโครงการ/แผนการบริโภคไข่ไก่ภายในประเทศเพื่อให้มีปริมาณสูงขึ้น สําหรับนํามาประกอบการพิจารณาอนุญาตนําเข้า PS ที่สํารองไว้ข้างต้น
นายลักษณ์ กล่าวเพิ่มเติมว่า สําหรับการดําเนินงานในระยะยาว ได้มีกาาตั้งคณะอนุกรรมการจัดทํายุทธศาสตร์ไก่ไข่ ระยะที่ 3 (พ.ศ. 2562 - 2566) เพื่อทบทวนยุทธศาสตร์เดิม และเพิ่มเติมให้เรื่องการเพิ่มขีดความสามารถในการแข่งขัน การลดต้นทุนการผลิต การส่งเสริมการบริโภค และการสร้างมูลค่าเพิ่ม เพื่อให้อาชีพการเลี้ยงไก่ไข่เป็นอาชีพที่มีความมั่นคงต่อไป
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-รอง นรม. วิษณุฯ เป็นประธานการประชุมคณะอนุกรรมการบูรณาการนโยบายพัฒนาภาค (อ.ก.บ.ภ.) ภาคเหนือ ครั้งที่ 1/2561
วันพุธที่ 24 มกราคม 2561
รอง นรม. วิษณุฯ เป็นประธานการประชุมคณะอนุกรรมการบูรณาการนโยบายพัฒนาภาค (อ.ก.บ.ภ.) ภาคเหนือ ครั้งที่ 1/2561
ที่ประชุม อ.ก.บ.ภ. ภาคเหนือมีมติเห็นชอบทิศทางการพัฒนาภาคเหนือ ตามแผนฯ ฉบับที่ 12 (พ.ศ. 2560-2564)
วันนี้ (24 มกราคม 2561) เวลา 13.30 น. ณ ห้องประชุม 301 ชั้น 3 ตึกบัญชาการ 1 ทําเนียบรัฐบาล นายวิษณุ เครืองาม รองนายกรัฐมนตรี เป็นประธานการประชุมคณะอนุกรรมการบูรณาการนโยบายพัฒนาภาค (อ.ก.บ.ภ.) ภาคเหนือ ครั้งที่ 1/2561 ซึ่งสรุปสาระสําคัญ ดังนี้
ที่ประชุมได้พิจารณาและมีมติเห็นชอบการเปลี่ยนแปลงโครงการตามแผนปฏิบัติราชการของจังหวัดและกลุ่มจังหวัด ภาคเหนือ ประจําปีงบประมาณ พ.ศ. 2560 และ พ.ศ. 2561 (กรณีกระทบแผน) โดยเห็นควรสนับสนุนโครงการตามคําขอโอนเปลี่ยนแปลงงบประมาณตามแผนปฏิบัติราชการของจังหวัดและกลุ่มจังหวัด ประจําปีงบประมาณ พ.ศ. 2560 จํานวน 2 โครงการ เป็นเงิน 4,539,000 บาท และปีงบประมาณ พ.ศ. 2561 จํานวน 15 โครงการ เป็นเงิน 59,878,870 บาท และมอบให้ฝ่ายเลขานุการฯ ดําเนินการแจ้งเวียนให้ผู้เกี่ยวข้องทราบ โดยให้จังหวัดและกลุ่มจังหวัดรับข้อสังเกตของฝ่ายเลขานุการฯ ไปดําเนินการโดยเร็วต่อไป
พร้อมกันนี้ ที่ประชุมได้พิจารณาและมีมติเห็นชอบทิศทางการพัฒนาภาคเหนือ ในช่วงแผนพัฒนาเศรษฐกิจและสังคมแห่งชาติ ฉบับที่ 12 (พ.ศ. 2560-2564) และแนวทางการดําเนินการตามห่วงโซ่คุณค่า เพื่อให้หน่วยงานที่เกี่ยวข้องใช้เป็นกรอบในการขับเคลื่อนการพัฒนา โดยมอบหมายให้ฝ่ายเลขานุการฯ นําไปใช้ประกอบการพิจารณาแผนงานโครงการของส่วนราชการและจัดทําแผนพัฒนาภาคเหนือต่อไป
นอกจากนี้ ที่ประชุมได้พิจารณาและมีมติเห็นชอบแนวทางการพิจารณาแผนงานโครงการและงบประมาณของส่วนราชการที่จะดําเนินการตามทิศทางการพัฒนาภาคเหนือ เพื่อส่วนราชการจะได้จัดทําคําของบประมาณภายใต้แผนพัฒนาบูรณาการประจําปีงบประมาณ พ.ศ. 2562 ตามปฏิทินงบประมาณของสํานักงบประมาณ โดยเห็นควรมอบหมายให้กระทรวงและหน่วยงานที่เกี่ยวข้องพิจารณาทบทวนกําหนดแผนงานโครงการขับเคลื่อนแผนพัฒนาภาคที่เชื่อมโยงตั้งแต่ต้นทาง กลางทาง ปลายทาง โดยหน่วยงานที่เกี่ยวข้องควรริเริ่มร่วมกันออกแบบโครงการ (project design) ให้สอดคล้องเชื่อมโยงกันตามแนวทางของแต่ละประเด็นยุทธศาสตร์การพัฒนาภาค เพื่อให้แผนพัฒนาภาคเหนือ ในช่วงแผนพัฒนาฯ ฉบับที่ 12 มีความครบถ้วนสมบูรณ์และสามารถบูรณาการขับเคลื่อนการพัฒนาภาคเหนือให้บรรลุวัตถุประสงค์และเป้าหมายได้อย่างมีประสิทธิภาพ
ตอนท้ายของการประชุม ได้พิจารณาและมีมติเห็นชอบแผนพัฒนาจังหวัดและกลุ่มจังหวัดภาคเหนือ พ.ศ. 2561 - 2564 (ฉบับทบทวนปี 2562) และแผนปฏิบัติราชการของจังหวัดและกลุ่มจังหวัดภาคเหนือ ประจําปีงบประมาณ พ.ศ. 2562 ของจังหวัดและกลุ่มจังหวัด ตามที่ฝ่ายเลขานุการฯ เสนอ
**********************************
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-พม. จับมือ อพม. และจิตอาสาทุกวัย ร่วมทำหน้ากากผ้า สู้ไวรัสโควิด-19"เกือบ 7,000 ชิ้น แจกจ่ายให้ประชาชน
วันจันทร์ที่ 16 มีนาคม 2563
พม. จับมือ อพม. และจิตอาสาทุกวัย ร่วมทําหน้ากากผ้า สู้ไวรัสโควิด-19"เกือบ 7,000 ชิ้น แจกจ่ายให้ประชาชน
พม. จับมือ อพม. และจิตอาสาทุกวัย ร่วมทําหน้ากากผ้า สู้ไวรัสโควิด-19"เกือบ 7,000 ชิ้น แจกจ่ายให้ประชาชน
วันที่ 15 มี.ค. 63 นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) เปิดเผยว่า วันนี้เป็นวันสุดท้ายของการจัดกิจกรรม พม. อาสา ร่วมทําหน้ากากผ้า สู้ไวรัสโควิด-19 ระหว่างวันที่ 11-15 มี.ค. 2563 ณ กระทรวง พม. สะพานขาว ถ.กรุงเกษม กทม. ซึ่งมีอาสาสมัครพัฒนาสังคมและความมั่นคงของมนุษย์ (อพม.) และประชาชนจิตอาสาทุกวัยเข้ามาทําหน้ากากผ้าอนามัยที่เย็บด้วยมือของตนเอง เพื่อนํากลับไปใช้ในครอบครัว และแจกจ่ายให้กับประชาชนที่ต้องการ ทาง กระทรวง พม. ได้เตรียมเจ้าหน้าที่สอนทําหน้ากากผ้าสําหรับผู้ใหญ่และเด็ก และวัสดุอุปกรณ์ รวมทั้งจักรเย็บผ้า โดยไม่เสียค่าใช้จ่ายแต่อย่างใด นอกจากกิจกรรมการทําหน้ากากผ้าอนามัยแล้ว ยังมีกิจกรรมการให้ความรู้เกี่ยวกับวิธีปฏิบัติตนเพื่อป้องกันเชื้อไวรัสโควิด-19 การร้องเพลงจากศิลปิน นักแสดง และนักร้อง การแสดงดนตรีไทยและสากล อีกทั้งเด็กและเยาวชนที่เข้าร่วมกิจกรรมจะได้รับเกียรติบัตรออนไลน์จากรมว.พม. นอกจากนี้ ยังมีประชาชนมาบริจาคผ้าและวัสดุอุปกรณ์เพื่อทําหน้ากากผ้าอีกด้วย
นายจุติ กล่าวเพิ่มเติมว่า สําหรับกิจกรรมดังกล่าวจัดขึ้น 5 วัน มีผู้เข้าร่วมกิจกรรมรวมทั้งหมดกว่า 1,000 คน สามารถผลิตหน้ากากผ้าได้จํานวนเกือบ 7,000 ชิ้น ทั้งนี้ ตนขอขอบคุณพี่น้องประชาชนจิตอาสาทุกคนที่เข้ามามีส่วนร่วมทําหน้ากากผ้าที่เย็บด้วยมือของตนเอง เพื่อนําไปใช้ป้องกันตนเอง ครอบครัว และชุมชน จากการแพร่ระบาดของเชื้อไวรัสโควิด-19
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงอุตสาหกรรม ให้สมาชิกรัฐสภาออสเตรีย เข้าพบ
วันพุธที่ 30 สิงหาคม 2560
รัฐมนตรีว่าการกระทรวงอุตสาหกรรม ให้สมาชิกรัฐสภาออสเตรีย เข้าพบ
รัฐมนตรีว่าการกระทรวงอุตสาหกรรม ให้สมาชิกรัฐสภาออสเตรีย เข้าพบ ณ ห้องรับรอง 1 ชั้น 2 กระทรวงอุตสาหกรรม
วันนี้ (30 สิงหาคม 2560) นายอุตตม สาวนายน รัฐมนตรีว่าการกระทรวงอุตสาหกรรม ให้สมาชิกรัฐสภาออสเตรีย นําโดย Mr.Werner Amon เลขาธิการพรรค Austrian People’s Party (OVP) เข้าพบ เพื่อเยี่ยมคารวะในโอกาสเดินทางมาเยือนประเทศไทย พร้อมหารือเกี่ยวกับความร่วมมือระหว่างไทยกับออสเตรียอย่างเป็นรูปธรรม และพัฒนาการทางการเมืองและเศรษฐกิจภายใต้นโยบายประเทศไทย 4.0 ณ ห้องรับรอง 1 ชั้น 2 กระทรวงอุตสาหกรรม
รัฐบาลไทย-ข่าวทำเนียบรัฐบาล-รัฐมนตรีช่วย ก.อุตฯ ลงพื้นที่ จ. น่านพบปะผู้ประกอบการ SMEs ศูนย์จำหน่ายสินค้าครบวงจร และรีสอร์ท
วันเสาร์ที่ 27 ตุลาคม 2561
รัฐมนตรีช่วย ก.อุตฯ ลงพื้นที่ จ. น่านพบปะผู้ประกอบการ SMEs ศูนย์จําหน่ายสินค้าครบวงจร และรีสอร์ท
รัฐมนตรีช่วย ก.อุตฯ ลงพื้นที่ จ. น่านพบปะผู้ประกอบการ SMEs ศูนย์จําหน่ายสินค้าครบวงจร และรีสอร์ท
วันนี้ (27 ตุลาคม 2561) เวลา 14.00 น. นายสมชาย หาญหิรัญ รัฐมนตรีช่วยว่าการกระทรวงอุตสาหกรรม ลงพื้นที่พบปะผู้ประกอบการ SMEs ห้างหุ้นส่วนจํากัด ไตรรัตน์เซอร์วิส อ.เมืองน่าน จ.น่าน ดําเนินการจัดตั้งศูนย์จําหน่ายสินค้าครบวงจร และบริษัท ขวัญอภินันท์ จํากัด ดําเนินกิจการบริการที่พักและรีสอร์ท โดยมี นายณพพงศ์ ธีระวร คณะทํางานรัฐมนตรีช่วยว่าการกระทรวงอุตสาหกรรม นายจุลพงษ์ ทวีศรี นางเบญจมาภรณ์ เอกฉัตร ผู้ตรวจราชการกระทรวงอุตสาหกรรม นายณัฐพล รังสิตพล ผู้อํานวยการสํานักงานเศรษฐกิจอุตสาหกรรม นายวิฤทธิ์ วิเศษสินธุ์ รองเลขาธิการสํานักงานคณะกรรมการอ้อยและน้ําตาลทราย ร่วมลงพื้นที่
โดยกระทรวงอุตสาหกรรม ได้สนับสนุนเงินกู้ SME ภายใต้กองทุนเอสเอ็มอีตามแนวประชารัฐ ห้างหุ้นส่วนจํากัด ไตรรัตน์เซอร์วิส วงเงินอนุมัติสินเชื่อ 10,000,000 บาท เพื่อสมทบก่อสร้างศูนย์จําหน่ายสินค้าครบวงจร และบริษัท ขวัญอภินันท์ จํากัด ได้รับการสนับสนุนสินเชื่อกองทุนฯ 10,000,000 บาท เพื่อสมทบตกแต่งอาคาร #prindustry #กองทุนเอสเอ็มอี #กระทรวงอุตสาหกรรม
รัฐบาลไทย-ข่าวทำเนียบรัฐบาล-สธ.ห่วงชาวใต้ฝนตกชุกในหลายพื้นที่ ให้สถานพยาบาลพร้อมรับมือดูแล
วันจันทร์ที่ 30 ตุลาคม 2560
สธ.ห่วงชาวใต้ฝนตกชุกในหลายพื้นที่ ให้สถานพยาบาลพร้อมรับมือดูแล
กระทรวงสาธารณสุขห่วงพี่น้องชาวใต้ เตรียมรับมือฝนตกหนักถึงหนักมากในพื้นที่ภาคใต้ กําชับสถานพยาบาลติดตามสถานการณ์ เฝ้าระวัง พร้อมดูแลประชาชนในพื้นที่ที่อาจได้รับผลกระทบ
ศาสตราจารย์คลินิก เกียรติคุณ นายแพทย์ปิยะสกล สกลสัตยาทร รัฐมนตรีว่าการกระทรวงสาธารณสุข ให้สัมภาษณ์ว่ารายงานสภาพอากาศ ในช่วงวันที่ 31 ต.ค. – 3 พ.ย. 60 นี้ ภาคใต้จะมีฝนตกชุกหนาแน่นกับมีฝนตกหนักถึงหนักมากหลายพื้นที่ บริเวณจังหวัดประจวบคีรีขันธ์ ชุมพร สุราษฎร์ธานี นครศรีธรรมราช พัทลุง สงขลา ระนอง พังงา ภูเก็ต และกระบี่ จึงได้สั่งการให้สถานบริการในพื้นที่เสี่ยงต่อภาวะน้ําไหลหลาก ฝนตกหนัก หรือมวลน้ําไหลผ่านเฝ้าระวัง ติดตามข้อมูลข่าวสารอย่างใกล้ชิด สํารองยาและเวชภัณฑ์ ให้เพียงพอ เตรียมพร้อมรับมือสถานการณ์ ตามแผนการจัดบริการประชาชน ทั้งในที่ตั้งและนอกสถานที่ เพื่อลดผลกระทบหรือความเสียหายที่อาจเกิดขึ้นทั้งการป้องกันสถานบริการให้ปลอดภัยจากน้ําท่วม เตรียมย้ายเครื่องมือแพทย์ขึ้นที่สูง จัดหน่วยแพทย์และทีมแพทย์เคลื่อนที่ติดตามดูแลผู้ป่วยติดบ้านติดเตียง
“จากการติดตามพบว่า เจ้าหน้าที่สาธารณสุข มีกําลังใจที่จะทํางานช่วยเหลือพี่น้องประชาชนอย่างเต็มที่ เข้มแข็ง และไม่ย่อท้อให้ประชาชนเข้าถึงการรักษาสะดวกและรวดเร็ว เช่น ที่โรงพยาบาลส่งเสริมสุขภาพตําบลโพนางดําออก อ.สรรพยา จ.ชัยนาท ที่ประสบภัยน้ําท่วมตั้งแต่ต้นเดือนตุลาคมจนถึงปัจจุบัน และได้ย้ายจุดบริการไปที่ด้านหน้าโรงพยาบาล การบริการประชาชนมีความคล่องตัวมากขึ้น โดยโรคที่พบมากที่สุดคือ โรคน้ํากัดเท้าและความเครียดซึ่งเกิดจากบ้านเรือนที่ถูกน้ําท่วม หลังจากได้รับการรักษา ทุกรายอาการดีขึ้น”
ทั้งนี้ กําชับให้เจ้าหน้าที่ติดตามเฝ้าระวังและสื่อสารความเสี่ยงไปยังพื้นที่ที่อาจได้รับผลกระทบ ขอให้ประชาชนดูแลสุขภาพ รักษาร่างกายให้อบอุ่น ระวังการเสียชีวิตจากการจมน้ํา ไม่ควรลงเล่นน้ําในบริเวณที่มีน้ําท่วมขัง น้ําเชี่ยว ผู้ปกครองควรดูแลเด็กอย่างใกล้ชิด โดยขณะนี้มียอดผู้เสียชีวิตจากการเล่นน้ําในพื้นที่น้ําท่วม จ.พิจิตร สูงถึง 13 ราย และหากมีไข้ กินยาลดไข้แล้วอาการไม่ดีขึ้นภายใน 2 วัน ให้ไปพบแพทย์ทันที หากเจ็บป่วยฉุกเฉินโทรแจ้งสายด่วน 1669 ตลอด 24 ชั่วโมง
ตุลาคม 4/9 ****************************** 30 ตุลาคม 2560
รัฐบาลไทย-ข่าวทำเนียบรัฐบาล-นายกรัฐมนตรียืนยันรัฐบาลมุ่งมั่นแก้ไขปัญหาสถานการณ์โรคติดเชื้อไวรัสโคโรนา 2019 (โควิด – 19)
วันเสาร์ที่ 14 มีนาคม 2563
นายกรัฐมนตรียืนยันรัฐบาลมุ่งมั่นแก้ไขปัญหาสถานการณ์โรคติดเชื้อไวรัสโคโรนา 2019 (โควิด – 19)
นายกรัฐมนตรียืนยันรัฐบาลมุ่งมั่นแก้ไขปัญหาสถานการณ์โรคติดเชื้อไวรัสโคโรนา 2019 (โควิด – 19)
วันนี้ (10 มี.ค.63) เวลา 15.00 น. ณ ตึกบัญชาการ 1 ทําเนียบรัฐบาล หลังการประชุมคณะรัฐมนตรี พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม แถลงต่อสื่อมวลชนถึงการแก้ปัญหาการขาดแคลนหน้ากากอนามัย ว่า ขณะนี้รัฐบาลได้มอบหมายให้กระทรวงมหาดไทยทําการผลิตหน้ากากผ้าหรือหน้ากากทางเลือกจํานวน 50 ล้านชิ้น และเริ่มแจกจ่ายแก่ประชาชนเพื่อบรรเทาปัญหาแล้ว ขณะเดียวกันก็สั่งการให้กระทรวงอุตสาหกรรมช่วยดูแลจัดทําหน้ากากผ้า ซึ่งอาจจะเพิ่มได้อีกประมาณ 20 ล้านชิ้น ปัจจุบัน รัฐบาลได้มีการจัดสรรหน้ากากอนามัยให้แก่บุคลากรทางการแพทย์ตามโรงพยาบาลเน้นให้เพียงพอและเหมาะสมกับปริมาณหน้าการอนามัยที่สามารถผลิตได้ในแต่ละวัน นอกจากนี้ รัฐบาลยังมีแนวคิดเปิดให้จัดตั้งโรงงานผลิตหน้ากากอนามัยครบวงจรเพื่อเพิ่มกําลังการผลิตหน้ากากอนามัยมากขึ้น เพื่อแก้ไขปัญหาขาดแคลนวัสดุในการทําหน้ากากอนามัย ที่ประเทศไทยนําเข้าจากต่างประเทศ
นายกรัฐมนตรียังขอความร่วมมือจากประชาชนไม่ส่งต่อข้อมูลที่บิดเบือนบนโซเชียลมีเดีย หากไม่แน่ใจ สามารถสอบถามข้อมูลจากกรมควบคุมโรค ที่เบอร์ 1422 ได้ โดยได้จัดตั้งศูนย์ข้อมูลมาตรการแก้ไขปัญหาจากโรคติดเชื้อไวรัสโคโรนา 2019 (โควิด - 19) เพื่อรายงานข้อมูลรอบด้านที่มาจากการบูรณาการทํางานร่วมกันของหลายกระทรวงที่เกี่ยวข้องกับโควิด – 19 ครอบคลุมทั้งประเด็นสังคมและประเด็นเศรษฐกิจ
สําหรับมาตรการช่วยเหลือนั้น มีทั้งมาตรการขั้นต้นและมาตรการระยะที่ 1 เพื่อรองรับผู้ประกอบการต่าง ๆ ทั้ง SMEs รายย่อย วิสาหกิจชุมชน ที่ได้รับผลกระทบจากโรคโควิด – 19 และพร้อมรับฟังความคิดเห็นของภาคประชาชนที่ได้รับความเดือดร้อนเพื่อนําไปพิจารณาในการประชุมคณะรัฐมนตรี ทั้งนี้ ขอให้เข้าใจการใช้เงินทั้งงบประมาณและ เงินบริจาคว่า รัฐบาลไม่สามารถใช้ตามอําเภอใจ ทุกอย่างมีกฎหมายที่รัฐบาลจะต้องปฏิบัติตาม มีคณะกรรมการที่กําหนดการเบิกจ่ายที่ชัดเจนและต้องเป็นไปตามวัตถุประสงค์
สุดท้ายนี้นายกรัฐมนตรียืนยันว่ารัฐบาลมีความมุ่งมั่นและตั้งใจในการแก้ปัญหาสถานการณ์โรคติดต่อโควิด – 19 และชื่นชมบุคลากรทางการแพทย์และเจ้าหน้าที่ที่ทํางานอย่างเต็มที่ และมาตรการต่างๆเป็นไปตามระดับความรุนแรงของสถานการณ์ ปัจจุบัน ไทยอยู่ในลําดับที่ 32 ของประเทศที่มีการแพร่ระบาดของโลก สะท้อนความสามารถของไทยในการควบคุมสถานการณ์ได้ดี ทั้งนี้ จะมีการจัดตั้งศูนย์บริหารสถานการณ์แพร่ระบาดไวรัสโคโรนา (โควิด – 19) โดยมีนายกรัฐมนตรีเป็นผู้บัญชาการและมีอํานาจสั่งการเพื่อขับเคลื่อนการทํางานให้รวดเร็วมากยิ่งขึ้น รวมถึงประชาชนสามารถให้ความร่วมมือ รักษาสุขภาพ กินร้อน ช้อนกลาง ล้างมือ และช่วยกันแจ้งเตือนหากพบผู้ฝ่าฝืนมาตรการควบคุมของรัฐบาล หรือผู้ขายหน้ากากอนามัยเกินราคา ขอยืนยันว่าจะดําเนินคดีแก่ผู้กระทําผิดอย่างแน่นอน
รัฐบาลไทย-ข่าวทำเนียบรัฐบาล-กระทรวงยุติธรรม ปลูกฝังเยาวชนในการสร้างความสมานฉันท์โดยสันติวิธี
วันเสาร์ที่ 16 มีนาคม 2562
กระทรวงยุติธรรม ปลูกฝังเยาวชนในการสร้างความสมานฉันท์โดยสันติวิธี
พันตํารวจโท พงษ์ธร ธัญญสิริ รองปลัดกระทรวงยุติธรรม เลขาธิการคณะกรรมการเสริมสร้างความสมานฉันท์แห่งชาติ เป็นประธานเปิดโครงการยุวชนสมานฉันท์
ในวันศุกร์ที่ ๑๕ มีนาคม ๒๕๖๒ เวลา ๐๙.๐๐ น. ณ โรงแรม Tinidee Hotel @ Bangkok Golf Club อําเภอเมือง จังหวัดปทุมธานี พันตํารวจโท พงษ์ธร ธัญญสิริ รองปลัดกระทรวงยุติธรรม เลขาธิการคณะกรรมการเสริมสร้างความสมานฉันท์แห่งชาติ เป็นประธานเปิดโครงการยุวชนสมานฉันท์ โดยมีวัตถุประสงค์เพื่อเสริมสร้างความรู้ ด้านความสมานฉันท์และสันติวิธีให้แก่เยาวชนในสถานศึกษา สร้างเครือข่ายความร่วมมือภาคเยาวชนในการขับเคลื่อนกิจกรรม เปิดเวทีให้เยาวชนสะท้อนแนวคิด และทัศนคติของเยาวชนต่อสภาพปัญหาความขัดแย้งในสังคม ตลอดจนแนวทางในการแก้ไขปัญหาและการเสริมสร้างความสมานฉันท์โดยสันติวิธี จัดโดย สํานักงานคณะกรรมการสมานฉันท์แห่งชาติ กระทรวงยุติธรรม โดยมี คณะอาจารย์และนักศึกษา จากมหาวิทยาลัยธรรมศาสตร์ มหาวิทยาลัยขอนแก่น มหาวิทยาลัยสงขลานครินทร์ มหาวิทยาลัยเชียงใหม่ และมหาวิทยาลัยรังสิต เข้าร่วมโครงการฯ ในการนี้ รองปลัดกระทรวงยุติธรรม กล่าวใจความสําคัญตอนหนึ่งว่า สํานักงานคณะกรรมการเสริมสร้างความสมานฉันท์แห่งชาติ ดําเนินงานภายใต้ยุทธศาสตร์ที่สําคัญ ในการพัฒนากลไกการสร้างสันติวัฒนธรรมด้วยเครือข่ายความร่วมมือทั้งภาคประชาชนและเอกชน โดยเฉพาะการมุ่งเน้นสถาบันการศึกษาที่เป็นการวางรากฐานความรู้ความคิด เพื่อสืบสานการพัฒนางานยุติธรรมให้เกิดขึ้นในสังคมไทย และเกิดความร่วมมือทั้งในด้านวิชาการ รวมถึงการจัดกิจกรรมเพื่อประโยชน์ต่อการพัฒนาบุคลากร ชุมชน และสังคม โครงการนี้จึงเป็นส่วนหนึ่งในการเสริมสร้างเยาวชนไทยให้มีความเข้าใจเกี่ยวกับ ความสมานฉันท์โดยสันติวิธี และสามารถนําไปประยุกต์ใช้ในชีวิตประจําวันได้
รัฐบาลไทย-ข่าวทำเนียบรัฐบาล-โครงการเพิ่มความเข้มแข็งของเศรษฐกิจฐานราก
วันศุกร์ที่ 6 ธันวาคม 2562
โครงการเพิ่มความเข้มแข็งของเศรษฐกิจฐานราก
วันพฤหัสบดีที่ 5 ธันวาคม 2562
​
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเห็นชอบโครงการยกระดับโครงสร้างพื้นฐานในหมู่บ้าน โดยจัดสรรเงินให้แก่กองทุนหมู่บ้านและชุมชนเมือง กว่า 71,000 แห่ง แห่งละไม่เกิน 200,000 บาท ภายใต้วงเงิน 14,300 ล้านบาท เพื่อให้เกิดการลงทุนด้านโครงสร้างพื้นฐานขนาดเล็กในชุมชน เช่น ยุ้งฉางชุมชน โรงตากพืชผลทางการเกษตร โรงสีชุมชน โรงงานผลิตปุ๋ยประจําชุมชน การจัดทําแหล่งเก็บน้ําชุมชน เครื่องจักรสําหรับแปรรูปผลผลิตทางการเกษตร เป็นต้น รวมทั้งยังสนับสนุนผู้ประกอบการและการจ้างงานในพื้นที่ นอกจากนี้ ยังเห็นชอบโครงการพักชําระหนี้ของสมาชิกกองทุนหมู่บ้านที่สมัครใจเข้าร่วมมาตรการ ให้สามารถนําเงินที่จะชําหนี้ไปประกอบอาชีพสร้างรายได้ อีกด้วย
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รมว.สธ.เตรียมการจัดหน่วยแพทย์ –จิตอาสา ปฏิบัติงานในศูนย์ปฏิบัติการร่วมการแพทย์และสาธารณสุข รองรับงานพระราชพิธีถวายพระเพลิงพระบรมศพ
วันศุกร์ที่ 22 กันยายน 2560
รมว.สธ.เตรียมการจัดหน่วยแพทย์ –จิตอาสา ปฏิบัติงานในศูนย์ปฏิบัติการร่วมการแพทย์และสาธารณสุข รองรับงานพระราชพิธีถวายพระเพลิงพระบรมศพ
รัฐมนตรีว่าการกระทรวงสาธารณสุข ประชุมเตรียมการจัดหน่วยบริการทางการแพทย์ จัดชุดแพทย์เคลื่อนที่
รัฐมนตรีว่าการกระทรวงสาธารณสุข ประชุมเตรียมการจัดหน่วยบริการทางการแพทย์ จัดชุดแพทย์เคลื่อนที่ และอบรมจิตอาสา ร่วมปฏิบัติงานในศูนย์ปฏิบัติการร่วมการแพทย์และสาธารณสุข รองรับงานพระราชพิธีถวายพระเพลิงพระบรมศพ พระบาทสมเด็จพระปรมินทรมหาภูมิพลอดุลยเดช ที่บริเวณรอบสนามหลวงและพระบรมมหาราชวัง ซุ้มถวายดอกไม้จันทน์ ส่วนต่างจังหวัดให้สํานักงานสาธารณสุขจังหวัดรับผิดชอบจัดทีมแพทย์ดูแลประชาชน
วันนี้ (22 กันยายน 2560) ที่กระทรวงสาธารณสุข จ.นนทบุรี ศาสตราจารย์คลินิก เกียรติคุณ นายแพทย์ปิยะสกล สกลสัตยาทร รัฐมนตรีว่าการกระทรวงสาธารณสุข ให้สัมภาษณ์ว่า ตามที่คณะกรรมการฝ่ายพิธีการจัดงานพระราชพิธีถวายพระเพลิงพระบรมศพพระบาทสมเด็จพระปรมินทรมหาภูมิพลอดุลยเดช มอบหมายให้กระทรวงสาธารณสุขร่วมรับผิดชอบในการจัดหน่วยแพทย์และหน่วยปฐมพยาบาลตลอดงานนั้น กระทรวงสาธารณสุข ได้ประชุมคณะทํางานเตรียมความพร้อมด้านการแพทย์และสาธารณสุขของกระทรวงฯ เพื่อสนับสนุนกองแพทย์หลวง และกรมการแพทย์ทหารบก ในการจัดหน่วยแพทย์ปฐมพยาบาลและทีมกู้ชีพบริเวณรอบสนามหลวง พระบรมมหาราชวัง พระเมรุมาศ และริ้วขบวน รวมทั้งร่วมกับศูนย์ปฏิบัติการร่วมการแพทย์และสาธารณสุข ซึ่งประกอบด้วย กรุงเทพมหานคร โรงพยาบาลเหล่าทัพ โรงพยาบาลสังกัดมหาวิทยาลัย โรงพยาบาลเอกชน แพทยสภา มูลนิธิ และจิตอาสา จัดหน่วยแพทย์ปฐมพยาบาลที่จุดบริการหลัก และประจําซุ้มดอกไม้จันทน์ ทั้งด้านกายและจิตใจ ระบบการส่งต่อ-ส่งกลับผู้ป่วย ตลอดงานพระราชพิธี เริ่มตั้งแต่วันที่ 24 ตุลาคม 2560 จนเสร็จสิ้นพระราชพิธี เพื่อให้การดูแลสุขภาพประชาชน ซึ่งจะมีผู้สูงอายุเดินทางมาร่วมพระราชพิธีเป็นจํานวนมาก ได้เน้นย้ําให้จัดระบบการประสานงานและเตรียมเส้นทางในการส่งต่อผู้ป่วยฉุกเฉินไปโรงพยาบาลที่เตรียมไว้ให้เร็วที่สุด
ด้านนายแพทย์โสภณ เมฆธน ปลัดกระทรวงสาธารณสุข กล่าวว่า ในระหว่างงานพระราชพิธีถวายพระเพลิงพระบรมศพฯ กระทรวงสาธารณสุข มอบหมายให้กองสาธารณสุขฉุกเฉินเปิดศูนย์ปฏิบัติการภาวะฉุกเฉิน(EOC)ที่ส่วนกลาง และให้กรมการแพทย์รับผิดชอบประสานงานโรงพยาบาลในสังกัดสํานักงานปลัดกระทรวงสาธารณสุข จัดบุคลากรปฏิบัติงานร่วมกับศูนย์ปฏิบัติการร่วมการแพทย์และสาธารณสุข ทั้งที่จุดบริการหลักซึ่งมี 21 จุด และซุ้มถวายดอกไม้จันทน์ที่มี 113 จุด จัดหน่วยแพทย์เคลื่อนที่และชุดทีมเดินเท้า ดูแลประชาชนบริเวณรอบนอกและพระเมรุมาศจําลอง 4 มุมเมือง จํานวน 2 จุด คือพุทธมณฑล จ.นครปฐม และสถาบันพระจอมเกล้าเจ้าคุณทหารลาดกระบัง ส่วนในต่างจังหวัดให้นายแพทย์สาธารณสุขจังหวัดเปิดEOCและรับผิดชอบในการบริหารจัดการ จัดทีมแพทย์ประจําจุดพระราชพิธี รถพยาบาล และโรงพยาบาลรับ-ส่งต่อ นอกจากนี้ ให้รับสมัครจิตอาสาด้านการแพทย์ พร้อมแจกคู่มือและอบรมการปฐมพยาบาลเบื้องต้นและการฟื้นคืนชีพ พร้อมให้การดูแลประชาชนที่มาร่วมงานพระราชพิธีได้อย่างมีประสิทธิภาพ
ทั้งนี้ ศูนย์ปฏิบัติการร่วมการแพทย์และสาธารณสุข ได้จัดหน่วยแพทย์ดูแลประชาชนที่มาถวายสักการะพระบรมศพ ณ จุดบริการทางการแพทย์ที่ท้องสนามหลวง ตั้งแต่เริ่มงานพระราชพิธีพระบรมศพจนถึงปัจจุบันมีผู้รับบริการกว่า 3.2 ล้านคน และจะยังคงให้บริการต่อเนื่องจนถึงวันที่ 30 กันยายน 2560